title: "Ellin Nickelsen"
text: "Ellin A. Nickelsen (* 15. April 1956 uun Olersem) as en fering skriiwer an skuulm\u00e4\u00e4ster.\n\nLeewent \nEfter't abituur bi A Wik h\u00e4\u00e4 Ellin uun Hamborag anglistik an germanistik studiaret. \u00dcs assistant teacher wiar't onerwais uun Ingelun an Austraalien. Bi't Friedrich Paulsen-skuul uun Naibel h\u00e4\u00e4't h\u00f6r naist skuulm\u00e4\u00e4ster-preew maaget, an h\u00e4\u00e4 do noch flook juaren bi't uniwersiteet faan Kerala uun Indien werket. Sant 1991 wiar Ellin \u00fcs skuulm\u00e4\u00e4ster uun Nuurdsjiisklun uun a gang, twaalew juar \u00fcs skuuldirekter uun Hambergen. 2016 h\u00e4\u00e4't auerwakselt tu't skuuldirektjuun uun L\u00fcneburg.\n\nEllin as at naist tooch befreid an h\u00e4\u00e4 en woksenen dring.\n\nPrisen an Iarangen \n Literatuurw\u00e4\u00e4dstridj faan't Ferring Stiftang\n Essay-w\u00e4\u00e4dstridj faan't Deutsche Akademie f\u00fcr Dichtung und Sprache\n Skriiww\u00e4\u00e4dstridj Ferteel iinjsen! faan NFI an NDR\n\nWerken \n German studies in India. Iudicium-Ferlach, M\u00fcnchen. 1990.\n Jonk Bradlep. Nordfriisk Instituut, Br\u00e4ist/Bredstedt. 1991.\n \"Jonk Bradlep\" - Schreiben auf Friesisch: auf Friesisch schreiben? Uun: Nordfriesisches Jahrbuch 28. 1992. S. 185-194, diar S. 185. \n Faan stian an weeder, Dachtangen 1983-1994. Nordfriisk Instituut, Br\u00e4ist/Bredstedt. 1995.\n De green stian. Uun: Rau uun frees - trii krimis faan Feer an Oomram. Bredstedt. 2006. Ferring-Stiftung Krimi-Preis (1. pris).\n Jonk Bradlep as f\u00f6r't teooter tu't Frasch auersaat an apwerket wurden faan Gary Funck, an uun Oktuuber 2017 apfeerd wurden faan \u201eet noordfriisk teooter\u201c, Nordseeakademie Leck.\n\nLetj staken an dachtangen \nLetj staken uun:\n Nordfriesland (bleed)\n Ferteel iinjsen!, skriiww\u00e4\u00e4dstridj faan Nordfriisk Instituut an NDR\n Noost (bleed)\n\nDachtangen uun: \n Nordfriesland (bleed)\n frisica nova\n Noost (bleed)\n Zwischen Eider und Wiedau\n Dachtangs \u2013 Anthologie nordfriesischer Gedichte. \u00dctjden faan Hark Martinen. Nordfriesischer Verein, Nieb\u00fcll. 2014.\n\nAuersaatangen \nFlook staken an dachtangen san auersaat wurden iinuun't Frasch, Waastfresk, Plaatsjiisk, Sorbisk, Tschechisk, Ingelsk\n\nLuke uk diar \n Thomas Steensen: Zwei Jahrhunderte nordfriesischer Literatur\n Jonk Bradlep komt \u00fc\u00fcb't teooter (sh:z, 25.09.2017)\n Iindrach bi Wikidata\n\nSkriiwer\nFeer"